|  |  |  |  |
| --- | --- | --- | --- |
| OŠ ŠMARJE PRI KOPRU | | | Učitelj: |
| Razred: 1. B | Zaporedna številka ure: | | Datum: 27. 5. 2020 |
| **SPOZNAVANJE OKOLJA** | | | |
| Učni sklop:  SKAČEM, TEČEM | | Učna enota:  **OPISOVANJE, RAZVRŠČANJE živali glede na gibanje** | |
| **Učni cilji:**   * Učenci znajo natančno opazovati, opisati in poimenovati lastno gibanje in gibanje živali. * Razvrščajo in urejajo po enem kriteriju spremenljivk. | | | |
| **Učne metode:**   * *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje * *demonstrativno ilustracijska –* prikazovanje oz. demonstracija * *eksperimentalna* – eksperimentiranje * *izkustveno učenje –* igra, praktično delo | | **Učne oblike:**   * frontalna * individualna * skupinska * delo v dvojicah | |
| **Učni pripomočki:**  SDZ/83, slike živali, večji list papirja | | | |
| **POTEK UČNE URE** | | | |
| * Gibanje živali * Z učenci si ogledamo slike živali. Vsako **žival poimenujemo**.   Učenci predlagajo kriterije, po katerih bi lahko živali razvrstili (npr. po raznih telesnih značilnostih, glede na to, kje živijo, glede na način prehranjevanja …) ali uredili (npr. po velikosti, kako hitro se premikajo …). Razvrščajo/urejajo po predlaganem kriteriju.   * Učencem povemo, da bomo živali razvrstili tudi glede na **način premikanja**. Učence vprašamo, katere živali plavajo. Učenci naštevajo živali.   Na enak način učence še vprašamo, katere od prikazanih živali letijo, katere skačejo, katere plezajo, katere tečejo in katere se plazijo.   * Nato učence vprašamo, ali smo katero od živali omenili večkrat. Kaj to pomeni? Učenci ugotovijo, da se nekatere živali lahko premikajo na več različnih načinov. Poiščejo, katere živali so to. * Učence vprašamo, ali se katera od živali premika podobno kot človek. Nato poiščemo še živali, ki se premikajo tako, kot se človek ne more. * **SDZ ZA SPO (zelen), str. 83**   Zgornja naloga  Učenci preberejo besede, ki poimenujejo vrsto gibanja. Krogce pri fotografijah živali pobarvajo z ustrezno barvo.  Spodnja naloga  Z ustrezno barvo obkrožijo živali glede na način gibanja.   * Pantomima   Učenec si izbere poljubno žival in jo prikaže s pantomimo. Ostali učenci skušajo ugotoviti, kaj prikazuje. Če imajo pri tem težave, lahko učenec, ki izvaja pantomimo, da namig in pove kakšno lastnost te živali (kako se oglaša, s čim je pokrito njeno telo, kje živi …). Igro večkrat ponovimo. | | | |